Hermigva
Hermigva (isp. Hermigua) – miestelis ir savivaldybė Ispanijoje, Kanaruose, La Gomeros salos šiaurės rytuose. Pro miestelį eina žiedinis, labai vingiuotas kelias aplink salą. Verčiamasi žemės ūkiu. Seniau Hermigvoje plačiai augintos cukranendrės, tačiau dabar dominuoja bananai. Veikia etnografinis muziejus, miltų (gofio) muziejus, amatų centras. Yra keletas mažų viešbučių. Dėl vyraujančių vėjų Hermigvos slėnyje susidaro išskirtinai malonus klimatas. Tarptautinis meteorologų komitetas Hermigvos klimatą pripažino geriausiu pasaulyje.